[{"text_idx": "#000002", "text": "Dringwch yr Wyddfa efo tywysydd mynydd Cymraeg\nAr gael i archebu drwy gydol y flwyddyn\nCrwydrwch y mynydd a dysgwch ei hanes gan berson lleol"}, {"text_idx": "#000003", "text": "Os ydych chi\u2019n byw yng Ngogledd Cymru a wastad wedi edmygu\u2019r Wyddfa o bellter ond erioed wedi llwyddo i gyrraedd y copa \u2013 efallai mai rw\u0302an ydy\u2019r amser i newid hynny! Archebwch dywysydd mynydd Cymraeg MountainXperience i\u2019ch arwain chi a\u2019ch ffrindiau i\u2019r copa a dysgu ei hanes ar hyd y ffordd."}, {"text_idx": "#000005", "text": "P\u2019un a ydych chi\u2019n ei wneud ar gyfer elusen, efo grw\u0302p o ffrindiau, fel antur teulu neu dim ond er mwyn eich pleser eich hun, bydd MountainXperience yn tynnu\u2019r drafferth allan o gynllunio eich antur a\u2019ch cadw\u2019n ddiogel ar y diwrnod. Byddwch ddim ond yn cyfarfod tywysyddion mynydd cymwys a phrofiadol sydd wedi\u2019u hyswirio\u2019n llawn ac yn meddu ar dystysgrifau cymorth cyntaf cyfredol i sicrhau eich diogelwch. Rydym wedi bod yn crwydro mynyddoedd Eryri ers dros ddegawd ac nid ydym yn caru unrhyw beth yn fwy na\u2019u rhannu efo chi."}, {"text_idx": "#000006", "text": "Os ydych chi\u2019n barod i archebu eich taith ddringo\u2019r Wyddfa efo\u2019ch tywysydd Cymraeg MountainXperience cysylltwch a\u0302 ni."}, {"text_idx": "#000008", "text": "What people say about this activity"}, {"text_idx": "#000010", "text": "Mae hynny i gyd yn dibynnu ar ba mor gyflym rydych chi\u2019n cerdded! Os ydych yn cerdded mewn grw\u0302p, byddwn bob amser yn anelu at aros gyda\u2019n gilydd a byddwn yn mynd ar gyflymder y person arafaf. Dylech ei drin fel diwrnod allan a disgwyl iddo gymryd chwech i wyth awr i gyrraedd y copa ac yn o\u0302l i lawr eto. Nid ydym byth yn trin y dyddiau hyn fel rasys neu brawf o ddygnwch \u2013 y syniad yw mwynhau eich hun."}, {"text_idx": "#000011", "text": "Dim o gwbl. Fel gyda llawer o weithgareddau awyr agored gallwch chi wario ffortiwn yn hawdd ar y dillad diweddaraf o\u2019r ansawdd gorau ond does dim angen mewn gwirionedd. Mae bw\u0302ts cerdded yn well nag esgidiau cerdded ac mae esgidiau cerdded yn well nag esgidiau chwaraeon (trainers) ond os mai\u2019r cyfan sydd gennych chi yw pa\u0302r o esgidiau chwaraeon cadarn, cyfforddus yna byddan nhw\u2019n iawn."}, {"text_idx": "#000012", "text": "Gan ddechrau o\u2019r gwaelod i fyny, bydd angen rhywbeth cyfforddus arnoch i gerdded ynddo. Os ydych wedi prynu esgidiau newydd ceisiwch eu gwisgo ychydig o weithiau cyn dringo\u2019r Wyddfa i wneud yn siw\u0302r eu bod yn ffitio\u2019n dda. Gall pa\u0302r ychwanegol o sanau hefyd fod yn syniad da. Mae trowsus cerdded yn wych, yn enwedig y rhai y gallwch chi sipio\u2019r gwaelodion a\u2019u tynnu i wneud siorts. Nid yw ji\u0302ns yn syniad da o gwbl oherwydd pe baent yn gwlychu byddent yn mynd yn drwm iawn ac yn anodd eu sychu. Yr ateb gorau ar gyfer eich hanner uchaf yw gwisgo haenau. Peidiwch a\u0302 gwisgo crys-t yna cot fawr drom \u2014 mae\u2019n well gwisgo crys-t, ffli\u0302s o ryw fath a siaced \u2014 felly gallwch ychwanegu/tynnu haenau yn hawdd wrth i\u2019r amodau newid. Os oes gennych het a menig yna paciwch nhw. Cofiwch y bydd y tymheredd ar y copa bob amser gryn dipyn yn llai nag ar lefel y mo\u0302r felly byddwch yn barod. Yn olaf, bydd angen bag cefn arnoch i gario popeth. Nid oes angen bag cefn enfawr \u2013 dim ond rhywbeth digon mawr i gario\u2019ch cinio a\u2019ch darnau sba\u0302r. Os oes gennych unrhyw gwestiynau am yr hyn sydd ei angen arnoch ar y diwrnod, cysylltwch a\u0302 ni."}, {"text_idx": "#000013", "text": "Dyma beth rydym yn argymell y dylai pawb ei gael wrth ddringo\u2019r Wyddfa ond rydym yn deall y bydd y tywydd ar y diwrnod yn effeithio ar yr hyn rydych chi\u2019n ei bacio."}, {"text_idx": "#000015", "text": "Ydy, mae\u2019n gallu bod ar adegau. Efallai eich bod wedi gweld lluniau o dyrfaoedd yn ciwio ar y copa am eu cyfle i dynnu lluniau, ond dim ond ar benwythnosau haf a gwyliau banc heulog y mae hyn yn digwydd mewn gwirionedd. Er mwyn helpu i liniaru hyn, rydym bob amser yn argymell dechrau\u2019n gynnar."}, {"text_idx": "#000017", "text": "Mae toiledau cyhoeddus ar ddechrau pob llwybr a phan fydd canolfan ymwelwyr y copa ar agor mae cyfleusterau ar y brig hefyd."}, {"text_idx": "#000019", "text": "Mae croeso i gw\u0302n sy\u2019n ymddwyn yn dda ar ein teithiau cerdded i fyny\u2019r Wyddfa ond oherwydd y nifer o ddefaid ac adar sy\u2019n nythu ar y ddaear, bydd angen iddynt fod ar dennyn drwy gydol y dydd. Dylech hefyd fod yn sicr bod eich ci yn gyffyrddus a\u0302 phellter a hyd y daith. Ni fyddem yn argymell y gweithgaredd hwn fel rhywbeth sy\u2019n addas ar gyfer eich cath, bochdew neu bysgodyn aur."}, {"text_idx": "#000020", "text": "Yn 2022, llwyddodd dros 95% o\u2019n cleientiaid i gyrraedd copa\u2019r Wyddfa. Bydd ein tywyswyr bob amser yn ceisio eich cael chi a\u2019r grw\u0302p yno, ond weithiau efallai na fydd yn bosibl am resymau diogelwch."}, {"text_idx": "#000021", "text": "Os yw\u2019n rhy wyntog neu os oes gormod o eira neu rew ar y llwybr yna bydd ein tywyswyr yn troi\u2019r grw\u0302p yn o\u0302l yn y man lle nad yw\u2019n ddiogel parhau mwyach. Ar yr achlysur prin y mae hyn yn digwydd, mae fel arfer ar o\u0302l tri chwarter y ffordd felly gobeithio y byddwch dal i fod wedi cael diwrnod da allan."}, {"text_idx": "#000022", "text": "Weithiau gall ffitrwydd cyffredinol neu gyflymder cerdded aelod o\u2019r grw\u0302p olygu bod rhaid troi\u2019r rhai sy\u2019n ei chael hi\u2019n anodd yn o\u0302l er mwyn osgoi achosi problemau i weddill y grw\u0302p er bod ein tywyswyr fel arfer yn gallu adnabod hyn yn gynnar iawn yn y dydd."}, {"text_idx": "#000024", "text": "If it\u2019s too windy or there\u2019s too much snow or ice on the path then our guides will turn the group around at the point where it\u2019s no longer safe to continue. On the rare occasion this does happen, it\u2019s typically after the three-quarter way mark so hopefully you\u2019ll have still had a good day out."}, {"text_idx": "#000025", "text": "Sometimes the general fitness or walking speed of a member of the group might mean turning back those who are struggling to avoid causing issues for the rest of the group although our guides are usually able to recognise this very early on in the day."}, {"text_idx": "#000026", "text": "Safety will always be our guide\u2019s main priority."}, {"text_idx": "#000027", "text": "Fel arfer mae\u2019n cymryd tua chwe awr i gyrraedd y copa ac yn o\u0302l i lawr eto. Weithiau rydyn ni\u2019n mynd ychydig yn gyflymach ac weithiau ychydig yn arafach \u2013 mae\u2019n dibynnu ar y grw\u0302p y diwrnod hwnnw. Anaml y bydd yn cymryd mwy na saith awr."}, {"text_idx": "#000028", "text": "Hike to the Summit of Snowdon"}, {"text_idx": "#000032", "text": "Be the first to find out about upcoming adventures, new experiences and great loyalty and last minute deals."}]